
Polgármesteri tájékoztató 

[bookmark: _Hlk75423475]
A 2026. augusztusi képviselő-testületi ülés óta eltelt időszakban végzett munkámról a következő tájékoztatót adom:

-------------------------

Képviselő-testületi ülést vezettem.

Részt vettem Wekerle Sándor halálának 105. évfordulója alkalmából a Wekerle szobornál tartott, csendes koszorúzással egybekötött megemlékezésen.

Czachesz Gábor Alpolgármester úrral és Csákvári Ilona elnök asszonnyal köszöntöttük Palotás Józsefné Rózsika nénit 90. születésnapján. 

Részt vettem a Református EGYMI Móri Tagintézményének ünnepélyes megnyitóján. 

Egyeztetést folytattam az E.ON helyi területgazdájával, Szilágyi Adéllal a városban végrehajtandó jövőbeni fejlesztésekről. 

Tárgyaltam Buday Richárd úrral, a Hétkúti Wellness Hotel üzemeltetőjével a város közösségi programjaiba való aktív bekapcsolódásról. 

Részt vettem a 76. Bányásznap alkalmából a Márkushegyi Bányaüzemnél való koszorúzáson, majd a Kisgyóni emlékműnél Móron a Kodály Zoltán utcában, a Milleniumi parkban, továbbá az új városi piac területén megrendezett ünnepi műsoron. 

Soron kívüli képviselő-testületi ülést vezettem.

Őexc. Bogyay Katalin nagykövet asszony - Mór Város Díszpolgára - 70. születésnapja alkalmából a Magyar ENSZ Társaság által rendezett ünnepi köszöntésen vettem részt. 

Csóron vettem részt Borics Mihály országgyűlési képviselő meghívására a választókörzeti polgármesterek találkozóján. 

„Szociális városrehabilitációhoz kapcsolódó közösségfejlesztés Móron” c. projekt aktuális teendőinek online egyeztetésén vettem részt. 

A Radnóti Miklós Általános Iskola szervezésében vettem részt az általános iskolák városi sportnapján.

Bornapi megbeszélésen vettem részt az érintett szervezőkkel. 

Részt vettem a Moorischer Traum német nemzetiségi kulturális rendezvényen. 

Móri Többcélú Kistérségi Társulás Tanácsülést vezettem.



HATÁROZAT-TERVEZET


Mór Városi Önkormányzat Képviselő-testülete megtárgyalta és elfogadja a polgármester tájékoztatását az előző ülés óta eltelt időszakban folytatott főbb tárgyalásokról, rendezvényekről.

